smcproject/ml-wiki-sentences huggingface dataset:
1962-ൽ ഇറങ്ങിയ മലയാളചലച്ചിത്രമാണ് പുതിയ ആകാശം പുതിയ ഭൂമി .
തോപ്പിൽ ബാസിയുടെ സമ്മാനർഹമായ നാടകമായിരുന്നു പുതിയ ആകാശം പുതിയ ഭൂമി .
ചലച്ചിത്രമാക്കിയത് അസോഷിയേറ്റഡ് പ്രൊദ്യൂസേഴ്സിനുവേണ്ടി ടി.ഇ.
വാസുദേവനാണ്.
1962 ഏപ്രിൽ മാസം 14 മുതൽ പ്രദർശനം തുടങ്ങിയ തിരക്കഥയും സംഭാഷണവും തയ്യാറാക്കിയത് തോപ്പിൽ ഭാസിയാണ്.
സത്യൻ എസ്.പി. പിള്ള ടി.എസ്. മുത്തയ്യ കോട്ടയം ചെല്ലപ്പൻ ബഹദൂർ കെ.എസ്. ഗോപിനാഥ് രാഗിണി ബി.എസ്. സരോജ പി.കെ. ലീല മാവേലിക്കര അമ്മിണി പിന്നണിഗായകർ
ജമുനാറാണി കെ.ജെ. യേശുദാസ് കെ.പി. ഉദയഭാനു കെ.എസ്. ജോർജ് കവിയൂർ രേവമ്മ മെഹബൂബ് പി. ലീല പി. സുശീല .
അവാർഡ് നാഷണൽ ഫിലിം അവാർഡ് 1962 : Certificate of Merit for the Best Feature Film in Malayalam അവലംബം പുറത്തേക്കുള്ള കണ്ണികൾ പുതിയ ആകാശം പുതിയ ഭൂമി ഇന്റർനെറ്റ് മൂവി ഡാറ്റാബേസിൽ
പുണ്യകോടി ഇംഗ്ലീഷ് വിലാസം https://ml.wikipedia.org/wiki/Punyakoti
സംസ്കൃത ഭാഷയിൽ നിർമ്മിക്കുന്ന ആദ്യത്തെ അനിമേഷൻ ചലച്ചിത്രമാണ് പുണ്യകോടി .
ജനങ്ങളിൽ നിന്ന് പണം സമാഹരിച്ച് നിർമ്മിക്കുന്ന ആദ്യത്തെ സംസ്കൃത ചലച്ചിത്രം എന്ന പ്രത്യേകതയും ഇതിനുണ്ട്.
രവിശങ്കർ വി. സംവിധാനം ചെയ്ത ഈ ചിത്രം 2018 -ൽ പുറത്തിറങ്ങുമെന്ന് പ്രതീക്ഷിക്കുന്നു.
കർണാടകയിൽ പ്രചാരത്തിലുള്ള ഒരു നാടോടിക്കഥയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.
കാവേരി നദീതീരത്തുള്ള കരുനാട് എന്ന ഗ്രാമമാണ് ചിത്രത്തിന്റെ കഥാപശ്ചാത്തലം.
എപ്പോഴും സത്യം മാത്രം പറയുന്ന 'പുണ്യകോടി' എന്ന പശുവിന്റെ കഥയാണ് ചിത്രം പറയുന്നത്.
വിശന്നുവലഞ്ഞ ഒരു കടുവ ഈ പശുവിനെ കൊന്നുതിന്നാനൊരുങ്ങുന്നു.
തന്റെ കിടാവിന് പാലുകൊടുത്ത ശേഷം മടങ്ങിവരാമെന്ന് പറഞ്ഞ് പശു യാത്രയാകുന്നു.
സത്യസന്ധയായ പശു വാക്കുപാലിക്കുകയും കടുവയ്ക്കു ഭക്ഷണമാകാൻ തയ്യാറായി മുന്നോട്ടുവരികയും ചെയ്യുന്നു.
പശുവിന്റെ സത്യസന്ധത തിരിച്ചറിഞ്ഞ കടുവ അതിനെ കൊല്ലാതെ വെറുതേവിടുന്നു.
മനുഷ്യന്റെ അതിമോഹം പരിസ്ഥിതിയുടെ സംതുലനാവസ്ഥയെ എങ്ങനെ ദോഷകരമായി ബാധിക്കുന്നുവെന്ന് വരച്ചുകാട്ടുകയാണ് ഈ ചിത്രം.
മലയാള ചലച്ചിത്രനടിയും സംവിധായികയുമായ രേവതിയാണ് ചിത്രത്തിലെ പശുവിന് ശബ്ദം നൽകിയിരിക്കുന്നത്.
റോജർ നാരായൺ, നരസിംഹമൂർത്തി എന്നിവരും ചിത്രത്തിനുവേണ്ടി ശബ്ദം നൽകിയിട്ടുണ്ട്.
അണിയറ പ്രവർത്തകർ രചന, സംവിധാനം - രവിശങ്കർ വി. എഡിറ്റർ - മനോജ് കണ്ണോത്ത് കല - ബി.ജി. ഗുജ്ജരപ്പ സംഭാഷണം - അൻവർ അലി സംഗീതം - ഇളയരാജ അവലംബം പുറംകണ്ണികൾ ഔദ്യോഗിക വെബ്സൈറ്റ് ഫേസ്ബുക്ക് പേജ്
പുതയിടീൽ
മണ്ണിൽ ജലാംശം നിലനിർത്താനുള്ള ഫലപ്രദമായ ഒരു രീതിയാണ് പുതയിടീൽ .
ജൈവ പുത അഥവാ ചവറു വയ്ക്കൾ, മണ്ണു പുത എന്നിങ്ങനെ രണ്ടു വിധമുണ്ട് പുതയിടീൽ.
ജൈവപുത
മുൻ വിളയുടെ അവശിഷ്ടങ്ങൾ, കരിയില, ചപ്പുചവറുകൾ, പച്ചിലവളച്ചെടികൾ എന്നിവ ഉപയോഗിച്ച് മണ്ണിലും ചെടിയുടെ ചുവട്ടിലും ഇടുന്നതാണ് ജൈവപുത.
ഇവ മണ്ണിന് ആവരണമായി കിടന്നാൽ വെയിലിൽ നിന്നും മണ്ണ് വരണ്ട് പോകുന്നതിനെ സംരക്ഷിക്കുന്നു.
മഴക്കാലത്ത് ഇത് മണ്ണിലേക്ക് അഴുകിപ്പോകുകയും ചെയ്യും.
മണ്ണുപുത
അടിമണ്ണിന്റെ നനവ് നിലനിർത്താനുള്ള ഒരു രീതിയാണ് മണ്ണുകൊണ്ടുള്ള പുത.
കർക്കിടകക്കൊത്ത്, പൊലികൂട്ടൽ എന്നീ പേരുകളിൽ അറിയപ്പെടുന്ന പരമ്പരാഗതമായി കർഷകർ തുടർന്നുവരുന്നതാണ്.
കർക്കടകമാസത്തിൽ കൃഷിസ്ഥലത്തെ മണ്ണ് ചെറിയ കൂനകളായി കൂട്ടുകയും തുലാവർഷത്തിന് ശേഷം ഇത് തട്ടിനിരത്തുകയും ചെയ്യുന്നതാണ് കർക്കിടകക്കൊത്ത്.
തീരപ്രദേശങ്ങളിലും മണൽ നിറഞ്ഞ പ്രദേശങ്ങളിലും കണ്ടുവരുന്ന ഒരു രീതിയാണ് പൊലികൂട്ടൽ.
കൃഷിയിടത്തിലെ മണ്ണ് അങ്ങിങ്ങായി കൂട്ടിവയ്ക്കുകയും മഴ കഴിയുന്നതോടെ ഈ പൊലികളെല്ലാം തട്ടിയുടച്ച് നിരത്തുകയും ചെയ്യുന്നു.
പുതയിടൽ ഇംഗ്ലീഷ് വിലാസം https://ml.wikipedia.org/wiki/Mulching ചകിരി കൊണ്ട്, തെങ്ങിൻ തടത്തിലെ പുതയിടൽ
മേൽ മണ്ണിന്റെ ആരോഗ്യം സംരക്ഷിക്കുന്നതിന് വേണ്ടി അനുവർത്തിക്കുന്ന ഒരു കാർഷിക അനുബന്ധ പ്രവർത്തനമാണ് പുതയിടൽ .
മണ്ണിന്റെ താപനില സംരക്ഷിക്കുകയെന്നതാണ് ഇതിന്റെ മുഖ്യലക്ഷ്യം.
മഴവെള്ള സംരക്ഷണത്തിനും  മണ്ണിന്റെ 'പുതയിടൽ' അഥവാ 'മൾച്ചിങ്' സഹായിക്കുന്നു.
കൃഷി ഒരു പ്രകൃതിപരമായ പ്രവർത്തിയാക്കി മാറ്റണമെങ്കിൽ മേൽ മണ്ണിന് പുതയിടൽ പോലുള്ള പ്രകൃതി സംരക്ഷണം നൽകേണ്ടതായുണ്ട്.
മരങ്ങൾ ശീതകാലത്ത് ഇലകൾ പൊഴിക്കുന്നത് വാരാനിരിക്കുന്ന വേനലിന്റെ ചൂടിൽ നിന്നും മേൽമണ്ണിനെ സംരക്ഷിക്കുന്ന ഒരാവരണം നൽകാൻ കൂടിയാണ്.
മനുഷ്യർ കൃഷി തുടങ്ങിയതോടെയാണ് മേൽ മണ്ണിന് തിളക്കം സംഭവിച്ചത്.
ഇതാണ് പുതിയിടൽ അനിവാര്യമാക്കുന്നത്.
കൃഷിയിടത്തിൽ നിന്ന് ലഭ്യമാകുന്നതും പുറമേ നിന്ന് കൊണ്ടുവരുന്നതുമായ എല്ലാവിധ ജൈവ അവശിഷ്ടങ്ങളും മേൽമണ്ണിന് ആവരണമായി വിതറി 'പുതയിടൽ' ചെയ്യാം.
കളകളെ നശിപ്പിക്കുന്നതിനും പുതയിടൽ സഹായിക്കുന്നു.
നേട്ടങ്ങൾ വൈക്കോൽ കൊണ്ട് പുതയിട്ട അടുക്കളത്തോട്ടം പുതിയിട്ട മണ്ണിലെ ഈർപ്പം നഷ്ട്ടപ്പെടാതെ സൂക്ഷിക്കാം.
മണ്ണിൽ ജലസേചനത്തിൻറെ അളവും ആവൃത്തിയും കുറയ്ക്കാൻ കഴിയും.
തെങ്ങിൻ തോട്ടങ്ങളിൽ ഓരോ തെങ്ങിന് ചുറ്റും തൊണ്ടുകൾ കമിഴ്ത്തിയും അതിന്മേൽ ഓലകൾ നിരത്തിയിട്ടും പുതയിടൽ നടത്തതുബോൾ അത് ജൈവ ക്രമത്തെയും സഹായിക്കുന്നു.
തൊണ്ടുകൾ മുറിച്ച് ചെറിയ കഷ്ണങ്ങളാക്കി ചെടിച്ചട്ടികളിൽ കമിഴ്ത്തിവയ്ക്കുന്നത് അതിൽ വളരുന്ന ചെടികളുടെ സൂക്ഷ്മകാലാവസ്ഥ (Microclimate) നന്നാക്കുകയും നനയുടെ ആവൃത്തി കുറയ്ക്കാൻ സഹായിക്കുകയും ചെയ്യുന്നു.
കലപ്പഗോണിയം പോലുള്ള ആവരണവിളകൾ (Covercrop) വാർഷികമാകയാൽ പൂത്തു കായ് ഉണങ്ങുന്നു.
വേനൽക്കാലത്തു ഇവ പുതയായി മണ്ണു സംരക്ഷിക്കും.
അടുത്ത മഴയ്ക്ക് അവ സ്വയം കിളിർത്തു പടരുകയും ചെയ്യും.
തെങ്ങിൻതോപ്പുകൾക്കും റബ്ബർതോട്ടങ്ങൾക്കും ഇതു ശുപാർശചെയ്യപ്പെടുന്നു.
മേൽമണ്ണിൽ അധിവസിക്കുന്ന  സൂക്ഷ്മജീവികളുടെ ( ബാക്ടീരിയ , ഫംഗസ് തുടങ്ങിയവ പ്രവർത്തനഫലമായിട്ടാണു ചെടികൾക്കു വേണ്ട അനേകം പോഷകമൂലകങ്ങൾ ജലത്തിൽ ലയിച്ച്  വേരുകൾക്ക് വലിച്ചെടുക്കാൻ പാകത്തിലുള്ള ലവണങ്ങളാക്കി മാറ്റുന്നത്.
ഇത്തരം സൂക്ഷ്മജീവികൾക്കു വേനൽക്കാലത്തെ വരൾച്ചയെ അതിജീവിക്കാൻ പുതയിടൽ സഹായിക്കുന്നു.
പുണ്യാളൻ അഗർബത്തീസ്
രഞ്ജിത്ത് ശങ്കർ രചനയും സംവിധാനവും ചെയ്തു 2013ൽ പുറത്തിറങ്ങിയ ഒരു മലയാളം ഹാസ്യ ചലച്ചിത്രമാണ് പുണ്യാളൻ അഗർബത്തീസ് .
ജയസൂര്യ , നൈല ഉഷ എന്നിവർ പ്രധാന വേഷങ്ങളിൽ എത്തിയ ഈ ചിത്രം നിർമ്മിച്ചിരിക്കുന്നത് ജയസൂര്യയും രഞ്ജിത്ത് ശങ്കറും ചേർന്നാണ്.
തൃശൂർക്കാരനായ ജോയി പല സംരംഭങ്ങളും പരാജയപ്പെട്ട് അവസാനം ആനപ്പിണ്ടത്തിൽ നിന്ന് ചന്ദനത്തിരി ഉണ്ടാക്കുന്ന പുണ്യാളൻ അഗർബതീസ്‌ എന്നാ പുതിയ സംരംഭം കൊണ്ട് വരുന്നു.
എന്നാൽ പല പ്രശ്നങ്ങളും പാരകളും ജോയ്ക്ക് പ്രതിസന്ധി സൃഷ്ടിക്കുന്നു.
അഭിനേതാക്കൾ ജയസൂര്യ നൈല ഉഷ ഇന്നസെന്റ് അജു വർഗ്ഗീസ് രചന നാരായണൻകുട്ടി ടി.ജി. രവി ശ്രീജിത്ത് രവി സുനിൽ അവലംബം പുറത്തേക്കുള്ള കണ്ണികൾ MOMdb PAge Archived 2013-12-07 at the Wayback Machine .
( മാതൃഭൂമി )
പുണർതം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Pollux_(star) The position of Pollux within the constellation of Gemini.
മിഥുനം രാശിയിലെ ഏറ്റവും പ്രകാശമുള്ള രണ്ട് നക്ഷത്രങ്ങളെയാണ് ഹിന്ദു ജ്യോതിഷത്തിൽ പുണർതം എന്നറിയപ്പെടുന്നത്.
സംസ്കൃതത്തിൽ പുനർ‌വസു എന്നും തമിഴിൽ പുണർപൂസം എന്നും അറിയപ്പെടുന്നു.
ജ്യോത്സ്യ വിശ്വാസം
ഹിന്ദുക്കളുടെ പ്രധാന ആരാധനാമൂർത്തികളിലൊരാളായ ശ്രീരാമൻ ജനിച്ചത് പുണർതം നക്ഷത്രത്തിലാണെന്നാണ് വിശ്വാസം.
പുണർതം നക്ഷത്രത്തിൽ ജനിച്ച പുരുഷന്മാർക്ക് ആൺ കുട്ടികളേ ഉണ്ടാവുകയുള്ളൂ എന്നൊരു വിശ്വാസവും നിലവിലുണ്ട്.
എന്നാൽ ഇത് ശരിയായി വരാറില്ലെന്നും കാണാറുണ്ട്.
തെറ്റ് കണ്ടാൽ പെട്ടന്ന് ദേഷ്യം വരുന്ന പ്രകൃതം.
പുണർതം നക്ഷത്രത്തിൽ ജനിച്ച പ്രശസ്തർ
ആത്മീയത: രമണ മഹർഷി
കലാരംഗം: വി. ദക്ഷിണാമൂർത്തി , സദനം കൃഷ്ണൻകുട്ടി , മട്ടന്നൂർ ശങ്കരൻ‌കുട്ടി
സൈനികം: ഫീൽഡ് മാർഷൽ സാം മനേക്‌ഷാ
സാമൂഹ്യം: ആനി ബസന്റ് , വന്ദന ശിവ
സാഹിത്യം: എസ്. ഗുപ്തൻ നായർ
പെരുങ്ങള്ളൂർ ഇംഗ്ലീഷ് വിലാസം https://ml.wikipedia.org/wiki/Preungalloor
കേരളത്തിൽ കൊല്ലം ജില്ലയുടെ മദ്ധ്യഭാഗത്തായി സ്ഥിതി ചെയ്യുന്ന ഒരു ഗ്രാമമാണ് പെരുങ്ങള്ളൂർ .
കിഴക്ക്‌- മണ്ണൻകിടയ്ക്കൽ, പടിഞ്ഞാറു – കാട്ടുവാമുക്ക്, തെക്ക്- ഇത്തിക്കര ആർ, വടക്ക് – മാക്കുളം എന്നിവയാണ് ഗ്രാമത്തിന്റെ അതിർത്തികൾ.
ഇവിടുത്തെ ജനസംഖ്യയിൽ തൊണ്ണൂറു ശതമാനവും ക്രിസ്തീയ വിഭാഗത്തിൽ പെട്ടവരാണ്.
പെരുഞ്ചെല്ലൂർ ചെപ്പേട് ഇംഗ്ലീഷ് വിലാസം https://ml.wikipedia.org/wiki/Perunchellur_cheppedu
കേരളത്തിലെ തളിപ്പറമ്പിലുള്ള പഴയ ഒരു ബ്രാഹ്മണസങ്കേതത്തെക്കുറിച്ച് പന്ത്രണ്ടാം നൂറ്റാണ്ടിൽ എഴുതപ്പെട്ട ചെമ്പ് തകിട് രേഖയാണ് പെരുഞ്ചെല്ലൂർ ചെപ്പേട് .
കൊല്ലവർഷം 321 കന്നിമാസം 21 (1145 സപ്റ്റംബർ) എന്ന് കാലഗണന നടത്തിയിട്ടുണ്ട്.
ചിറയ്ക്കൽ ടി. ബാലകൃഷ്ണൻ നായർ, ഡോ.കേശവൻ വെളുത്താട്ട്‌, തഞ്ചാവൂർ സർവകലാശാലാ പണ്ഡിതൻ വൈ. സുബരായലു തുടങ്ങിയ ചരിത്രകാരന്മാരും ഭാഷാപണ്ഡിതരും പെരിഞ്ചല്ലൂർ ചേപ്പേടിനെക്കുറിച്ച് പഠനം നടത്തിയിട്ടുണ്ട്.
ഈ രേഖ, രാഘവവാര്യരുടെ സഹായത്തോടെ ഡോ.കേശവൻ വെളുത്താട്ട്‌ 1976-ൽ വായിച്ചിരുന്നു.
1978 ൽ പ്രസിദ്ധീകരിച്ച ‘കേരളത്തിലെ ബ്രാഹ്മണസങ്കേതങ്ങൾ‘ എന്ന പുസ്തകത്തിലും ഇതിനെക്കുറിച്ച് പരാമർശമുണ്ട്.
കേരളത്തിലെ ആദ്യകാല ബ്രാഹ്മണ അധിനിവേശങ്ങളിൽ പ്രധാനമാണ് പെരിഞ്ചല്ലൂർ എന്ന തളിപ്പറമ്പിലേത്.
തളിപ്പറമ്പ് രാജരാജേശ്വരക്ഷേത്രം , തൃച്ചംബരം ശ്രീകൃഷ്ണ ക്ഷേത്രം എന്നീ ക്ഷേത്ര സങ്കേതങ്ങളുമായി ബന്ധപ്പെട്ടുകിടക്കുന്ന ബ്രാഹ്മണ അധിവാസകേന്ദ്രമാണ് പെരിഞ്ചല്ലൂർ.
രേഖകൾ ലഭ്യമായിട്ടുള്ള ആദ്യത്തെ ബ്രാഹ്മണ അധിവാസ കേന്ദ്രംകൂടിയാണിത്.
ലിഖിതം
കേരളത്തിൽ നിന്നും കണ്ടെടുത്തതിൽ ഏറ്റവും പഴയ ലിഖിതമായ എ.ഡി 831-ലെ വാഴപ്പള്ളി ശാസനവുമായി നിരവധി വ്യത്യാസങ്ങൾ ഇതിൽ ഉണ്ടായിട്ടുണ്ട്.
രണ്ടു വശവും എഴുതപ്പെട്ടിട്ടുള്ള ഈ ചെമ്പു തകിടിനു പന്ത്രണ്ടാം നൂറ്റാണ്ടിലെ വട്ടെഴുത്തിന്റെ സ്വഭാവമാണ് ലിപിക്ക്.
താലവ്യാദേശം, ഐകാരലോപം, അനുനാസികാതിപ്രസം എന്നിവയുണ്ട്.
പുരുഷഭേദനിരാസം ഇല്ല.
അന്നത്തെ രാജാവായ കോലത്തിരിയും പെരുഞ്ചെല്ലൂരിലെ രണ്ടു ബ്രാഹ്മണസഭകളും ചേർന്ന് ഒരു സ്വകാര്യ ജന്മിയായ 'പുകൾമലൈച്ചേരി ചുവരൻ തേവനു' 707 ആനയച്ചുകൾ പലിശയ്ക്ക് കൊടുക്കുന്നതാണ് പ്രതിപാദ്യ വിഷയം.
ഒന്നാം ചേരന്മാരുടെ കാലശേഷം കേരളത്തിൽ പ്രചാരമുണ്ടായിരുന്ന നാണയമാണ് ആനയച്ച്.
ആനയച്ചിനെപ്പറ്റി പറയുന്ന ലഭ്യമായതിൽ ഏറ്റവും പഴയ പ്രാമാണിക രേഖ കൂടിയാണിത്.
707 ആനയച്ചുകൾക്ക് പണയമായി 100 പൊതി കൃഷിഭൂമിയാണ് ഈടുനൽകുന്നത്.
ഒരു പൊതി ഭൂമി പത്തു പറക്കു തുല്യമാണ്.
കൃഷിഭൂമി പണയം വെക്കുമ്പോൾ അവിടെ പണി ചെയ്തിരുന്നവരും കൂടെ പണയമാകുന്ന പതിവുണ്ടായിരുന്നെന്നും ഈ ചെപ്പേടിൽനിന്ന് വ്യക്തമാകുന്നുണ്ട്.
ഇതുകൂടാതെ പലിശ നിരക്കിനെക്കുറിച്ചും രേഖയിൽ സൂചനയുണ്ട്.
1976-ൽ കോഴിക്കോട് സർവ്വകലാശാല ചരിത്ര വിഭാഗത്തിനു ഭാഷാ ഗവേഷകനായ ചിറയ്ക്കൽ ടി. ബാലകൃഷ്ണൻ നായർ തന്റെ കൈവശം ഉണ്ടായിരുന്ന ഈ ചേപ്പേട് സംഭാവന ചെയ്താതായിരുന്നു.
അവിടെ സൂക്ഷിച്ചിരുന്ന ചേപ്പേട് കാണാതായി, പിന്നീട് ഈ ചേപ്പേട് ബ്രിട്ടീഷ് ലൈബ്രറി (ലണ്ടൻ) -ൽ കണ്ടെത്തി.
പെരുനാട്
പത്തനംതിട്ട ജില്ലയിൽ റാന്നി താലൂക്കിലെ ഒരു പഞ്ചായത്താണ് പെരുനാട് .
വടശ്ശേരിക്കര , ചിറ്റാർ, നാറാണംമ്മൂഴി എന്നിവയാണ് അതിര് പങ്കിടുന്ന മറ്റ് പഞ്ചായത്തുകൾ.
ശബരിമലയ്ക്കുള്ള പ്രധാന റോഡ്- പത്തനംതിട്ട-മണ്ണാറക്കുളഞി-പെരുനാട്-ചാലക്കയം-പമ്പ- ഈ പഞ്ചായത്തിൽ കൂടിയാണ് കടന്ന് പോകുന്നത്.
പമ്പ, കക്കാട് എന്നീ നദികളും ഈ പ്രദേശത്തിലൂടെ ഒഴുകുന്നു.
റബ്ബറാണ് പ്രധാന കാർഷിക വിള.
കക്കാട്ടുകോയിക്കൽ shree dharma sastha ക്ഷേത്രം[LADIES SABHARIMALA], MURITHANNIKAL SREE BHADRA TEMPLE, NILAKAL MAHA DEVE TEMPLE,ബധനി  ആശ്രമം  എന്നിവ മതപരമായി പ്രധാനപ്പെട്ട സ്ഥലങ്ങൾ.
SABARIMALA, PAMPA, NILAKAL,, PAMPAVALI, KISUMAM, ATTATHODE [FOREST ARE] UNDER PERUNAD PANCHAYAT
KREALAS FIRST ENTIAL PANCHAYAT IS PERUNAD ie.
RANNI-PERUNAD [R-PERUNAD-689711]
High School Ranni-Perunad,Bethany St.Mary’s SCHOOL, GOVT; LP SCHOOL MAMPARA, Govt L.P SCHOOL,എന്നിവയാണ്‌ പ്രധാനപ്പെട്ട വിദ്യാഭ്യാസ സ്ഥാപനങ്ങൾ.
HOSPITAL-BETHANI HOSPITAL, PERUNAD GOVT.
HOSPITAL
VINODA SANJARA KENDRANGAL.
GAVI,
പെരുച്ചാഴി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Peruchazhi
2014 ആഗസ്റ്റിൽ പുറത്തിറങ്ങുന്ന ഒരു മലയാളം രാഷ്ട്രീയ ആക്ഷേപഹാസ്യ ചലച്ചിത്രമാണ് പെരുച്ചാഴി .
അരുൺ വൈദ്യനാഥൻ രചനയും സംവിധാനവും നിർവഹിക്കുന്ന പെരുച്ചാഴി നിർമ്മിക്കുന്നത് ഫ്രൈഡേ ഫിലിം ഹൗസിന്റെ ബാനറിൽ സാന്ദ്ര തോമസും വിജയ് ബാബുവും ചേർന്നാണ്.
മോഹൻലാലും മുകേഷും പ്രധാന വേഷങ്ങളിലെത്തുന്ന ചിത്രത്തിലെ മറ്റു അഭിനേതാക്കൾ അജു വർഗ്ഗീസ് , രാഗിണി നന്ദ്വനി , ആൻഡ്രിയ ജെറമിയ , വിജയ് ബാബു , ബാബുരാജ് എന്നിവരാണ്.
2014 ആഗസ്റ്റ് 29ന് ചിത്രം പുറത്തിറങ്ങി.
പെരുച്ചാഴിയുടെ ചിത്രികരണം പൂർത്തിയാകാൻ മൂന്ന് മാസം എടുത്തു.
അതിൽ ഭൂരിഭാഗവും ചിത്രികരിച്ചത് അമേരിക്കയിൽ ആണ് മുപ്പത് ദിവസം വേണ്ടി വന്നു അമേരിക്കയിലെ ചിത്രികരണം പൂർത്തിയാവാൻ.
കുറച്ച് ഭാഗം കൊച്ചിയിലും ചിത്രികരിച്ചു.
ചിത്രത്തിന്റെ സാറ്റ്ലൈറ്റ് അവകാശം ₹ 6 കോടി രൂപക്ക് അമൃത ടിവി സ്വന്തമാക്കി അഭിനേതാക്കൾ മോഹൻ ലാൽ - ജഗന്നാഥൻ (പെരുച്ചാഴി) മുകേഷ് - ഫ്രാൻസിസ് കുഞ്ഞപ്പൻ ബാബുരാജ് - പൊട്ടക്കുഴി ജബ്ബാർ അജു വർഗ്ഗീസ് - വയലാർ വർക്കി വിജയ് ബാബു രാഗിണി നന്ദ്വനി - ജെസ്സി ആൻഡ്രിയ ജെറമിയ സാന്ദ്ര തോമസ് പൂനം ബജ്‍വ ശങ്കർ രാമകൃഷ്ണൻ ഡൽഹി ഗണേശ് ഷോൺ ജെയിംസ് സട്ടൺ - ജോൺ കോറി രമേശ് പിഷാരടി അനീഷ് മേനോൻ അശ്വിൻ മാത്യു അവലംബം പുറം കണ്ണികൾ ഔദ്യോഗിക ഫേസ്ബുക്ക് താൾ പെരുച്ചാഴി ഇന്റർനെറ്റ് മൂവി ഡാറ്റാബേസിൽ
പെരുങ്ങാലം
കൊല്ലം ജില്ലയിൽ കൊല്ലം താലൂക്കിൽ മൺറോതുരുത്ത് ഗ്രാമത്തിൽ പെട്ട മനോഹര ദ്വീപ്‌.
മൂന്നുവശവും അഷ്ടമുടിക്കായലും ഒരുവശത്ത് കല്ലടയാറും അതിരിടുന്ന ഈ ദ്വീപിൽ നിന്നാൽ കല്ലടയാർ കായലിൽ പതിക്കുന്ന കാഴ്ച കാണാം.
നാനൂറോളം കുടുംബങ്ങൾ ഇവിടെ വസിക്കുന്നു.
റോഡുകളില്ല.
നടവഴികൾ മാത്രം.
പ്രശസ്ത നിലയിൽ പ്രവർത്തിക്കുന്ന ഒരു സർക്കാർ ഹയർ സെക്കണ്ടറി സ്കൂൾ ഇവിടെയുണ്ട്.
ബ്രാഞ്ച് പോസ്റ്റ്‌ ഓഫിസുണ്ട്.
ഒരു ലത്തീൻ കത്തോലിക്കാ ദേവാലയവും ഒരു ക്ഷേത്രവും ഇവിടെയുണ്ട്.
അരിനല്ലൂർ,പടിഞ്ഞാറെ കല്ലട,അഷ്ടമുടി എന്നിവിടങ്ങളിൽ നിന്നും കടത്തുവള്ളമുണ്ട്.
ജലഗതാഗതവകുപ്പിന്റെ ബോട്ട് സർവീസ്‌ ഇതുവഴി കടന്നു പോകുന്നു.
ജനങ്ങളുടെ പ്രധാന തൊഴിൽ മീൻപിടുത്തമാണ്.
വിനോദ സഞ്ചാരികളുടെ ഇഷ്ടസ്ഥലമാണ്.
പെരുച്ചാഴി ഇംഗ്ലീഷ് വിലാസം https://ml.wikipedia.org/wiki/Greater_bandicoot_rat
മ്യൂറിഡേ കുടുംബത്തിൽ പെട്ട കാർന്നുതിന്നുന്ന ജീവി സ്പീഷീസാണ് പെരുച്ചാഴി (ഗ്രേറ്റർ ബാൻഡിക്കൂട്ട് റാറ്റ് (Greater Bandicoot Rat); ബാ‌ൻഡിക്കൂട്ട ഇൻഡിക്ക (Bandicota indica) ).
വലിപ്പമുള്ള ഈ വലിയ എലിക്ക് കറുപ്പെന്നു തോന്നുന്ന ഇരുണ്ട തവിട്ടുനിറവും കട്ടിയുള്ള രോമങ്ങളുമുണ്ട്.
ഒറ്റനോട്ടത്തിൽ മിക്ക ആളുകളും ഇതിനോട് അറപ്പായിരിക്കും തോന്നുക.
കാലുകളും വാലും കറുത്തനിറവും ശരീരത്തിന്റെ അടിവശം മറ്റുഭാഗങ്ങളേക്കാൾ അൽപ്പം മാത്രം ചാരനിറമുള്ളതും ആയതിനാൽ ശരീരമാകെ ഇരുണ്ടിരിക്കും.
വായ്‌വട്ടം വലിപ്പമേറിയപൊത്തിൽ കഴിയുന്നവയാണിവ.
ഇവയുടെ മാളത്തിനു ഒരു പ്രവേശനകവാടം മാത്രമേയുള്ളൂ.
ചൈന , ഇന്ത്യ , ഇന്തോനേഷ്യ , ലാവോസ് , മലേഷ്യ , മ്യാന്മാർ , നേപ്പാൾ , ശ്രീലങ്ക , തായ്‌വാൻ , തായ്ലാന്റ് , വിയറ്റ്നാം എന്നിവിടങ്ങളിൽ ഈ ജീവിയെ കണ്ടുവരുന്നുണ്ട്.
മരുഭൂമിയും പർവ്വതങ്ങളുമൊഴിച്ച് ഇന്ത്യയിലെല്ലായിടവും മനുഷ്യർ താമസിക്കുന്നിടത്തും കൃഷിയിടങ്ങളിലും കാണ്ടുവരുന്നൂ.
ശരീരത്തിന്റെ മൊത്തം നീളം : 21-34 സെ.
വാൽ : 16.7-34 സെ.
ശ്രീലങ്കയിൽ പെരുച്ചാഴിയെ "ഉരു-മീയ" എന്നാണ് വിളിക്കുന്നത്.
സിംഹള ഭാഷയിൽ ഇതിന്റെ അർത്ഥം " പന്നിയെലി " എന്നാണ്.
പരാദജീവികൾ
പെരുച്ചാഴിയെ താഴെപ്പറയുന്ന പരാദങ്ങൾ ബാധിക്കാറുണ്ട്: ഷീസ്റ്റോസോമ സ്പിൻഡേൽ (Schistosoma spindale) പെരുച്ചാഴി പരത്തുന്ന അസുഖങ്ങൾ ലെപ്റ്റോസ്പൈറോസിസ് ഇതും കാണുക കേരളത്തിലെ സസ്തനികൾ അവലംബം {{ cite book }} : Invalid | ref=harv ( help ) പുറത്തേക്കുള്ള കണ്ണികൾ Bandicota indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Bandicota indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഈ Murinae എന്ന ലേഖനം ഒരു stub ആണ്.
പെരുനാട് പൂവത്തുംമൂട് പാലം
പെരുനാട് പൂവത്തുംമൂട് പാലം പെരുനാടിനടുത്ത് പൂവത്തുമ്മൂട് എന്ന സ്ഥലത്ത് വച്ച് മണ്ണാറക്കുളഞ്ഞി ശബരിമല റോഡിൽ നിന്നും റാന്നി വലിയകുളം അത്തിക്കയം റോഡ് തുടങ്ങുന്നു.
ഈ റോഡ് കക്കാട്ടാറിനു കുറുകെ കടന്നു പോകുന്നത് ഈ പാലത്തിലൂടെയാണ്.
കോൺക്രീറ്റ് കൊണ്ടാണു നിർമ്മിക്കപ്പെട്ടിരിക്കുന്നത്.
സംസ്ഥാനപാത 183എ യിൽനിന്നും തുടങ്ങുന്ന പെരുനാട്-പെരുന്തേനരുവി റോഡ് ഈ പാലത്തിലൂടെ കടന്നുപോകുന്നു.
ഇതുവഴി, റാന്നി, വെച്ചൂച്ച്ര, പെരുനാട് എന്നിവിടങ്ങളിലേയ്ക്കു പോകാവുന്നതാണ്.
റാന്നി പെരുനാട് പൂവത്തുംമൂട് പാലം
പെരുന്തച്ചൻ ഇംഗ്ലീഷ് വിലാസം https://ml.wikipedia.org/wiki/Perumthachan പറയിപെറ്റ പന്തിരുകുലം മാതാവ്‌ പഞ്ചമി പിതാവ് വരരുചി മക്കൾ മേഴത്തോൾ അഗ്നിഹോത്രി പാക്കനാർ രജകൻ കാരയ്ക്കലമ്മ അകവൂർ ചാത്തൻ വടുതല നായർ വള്ളോൻ / തിരുവള്ളുവർ ഉപ്പുകൂറ്റൻ പാണനാർ ഉളിയന്നൂർ പെരുന്തച്ചൻ വായില്ലാക്കുന്നിലപ്പൻ നാറാണത്ത് ഭ്രാന്തൻ This box: view talk edit
കേരളത്തിൽ കാലാകാലങ്ങളായി പ്രചരിച്ചു പോരുന്ന ഐതിഹ്യങ്ങളിലൊന്നായ പറയി പെറ്റ പന്തിരുകുലത്തിലെ ഒരു അംഗമാണ്‌ പെരുന്തച്ചൻ ‍.
വരരുചിയാൽ ഉപേക്ഷിക്കപ്പെട്ട ശിശുവിനെ ഉളിയന്നൂരിലെ ഒരു തച്ചനാണു ‍(മരപ്പണിക്കാരൻ) എടുത്തുവളർത്തിയതെന്നും ഇദ്ദേഹമാണു തച്ചു ശാസ്ത്രത്തിലും വാസ്തു ശാസ്ത്രത്തിലും  അതിവിദഗ്ദ്ധനായിരുന്ന ഉളിയന്നൂർ പെരുന്തച്ചൻ എന്നുമാണു്‌ ഐതിഹ്യം.
പെരുംതച്ചന്റെ ചെറുപ്പത്തിൽ രാമൻ എന്നാണു വിളിച്ചിരുന്നത്‌.
വിശ്വകർമ്മാവ്  കുലദൈവം.
കേരളത്തിലെയും തമിഴുനാട്ടിലെയും പ്രമുഖ ക്ഷേത്രങ്ങളും അദ്ദേഹം നിർമ്മിച്ചതാണെന്നാണ് വിശ്വാസം.
കൊട്ടാരക്കര ഗണപതി ക്ഷേത്രം ഉദാഹരണമാണ്.
ചെങ്ങന്നൂർ മഹാദേവ ക്ഷേത്രം നിര്മിച്ചതിനു ശേഷം അദ്ദേഹം പൂർത്തിയാക്കാതെ പോയ ആനക്കൊട്ടിൽ ഇപ്പോഴും പൂർത്തിയാകാതെ തന്നെ ഉണ്ട് പന്നിയൂർ വരാഹമൂർത്തി ക്ഷേത്രത്തിെൻറ നവീകരണം പെരുന്തച്ചനാണ് 
ചെയ്തെതെന്ന് പറയപ്പെടുന്നു.
അദ്ദേഹത്തിെന്റെ അളവുകോൽ അവിടെ സൂക്ഷിച്ചീട്ടുണ്ട്.
ആശാരിമാർ അതു നോക്കി 
യിട്ടാണ് അളെവെടുക്കുന്നത്.
ആലുവ ചന്തക്കടവിൽ നിന്നും പടിഞ്ഞാറോട്ടു നോക്കിയാൽ അടുത്തുകാണുന്ന ദ്വീപാണ് ഉളിയന്നൂർ .
പറയിപ്പെറ്റ പന്തിറുകുളത്തിൽ വ്യത്യസ്ത സ്വഭാവം ഉള്ള ആള് ആണ് പെരുംതച്ചൻ.
Anagha krishnan kottayam kallara
പെരുങ്കൊച്ച
പെരുംകൊച്ച്യ്ക്ക് ആംഗലത്തിൽ Eurasian bittern , great bittern എന്നീ പേരുകളുണ്ട്.
ശാസ്ത്രീയ നാമം Botaurus stellaris എന്നാണ്.
രൂപ വിവരണം തലയോട്ടി
ivayK 69–81 cm (27–32 in) നീളമുണ്ട് , 100–130 cm (39–51 in) ചിറകുവിരിപ്പും 0.87–1.94 kg (1.9–4.3 lb) തൂക്കവും ഉണ്ട്.
വെള്ളത്തിൽ  വളരെ പതുക്കെ നടന്നോ അനങ്ങാതെ നിന്നൊ ആണ് ഇര പിടിക്കുന്നത്.
കാലത്തും സന്ധ്യക്കുമാണ് കൂടുതൽ ഇര തേടുന്നത്.
പൂവൻ അഞ്ചു പിടകളോടു വരെ ഇണ ചേരും.
ചെടികൾക്കിടയിൽ ഉയർത്തിയാണ് കൂട് ഉണ്ടാക്കുന്നത്.
4-5 മുട്ടകളിടും.
പിട അടയിരിക്കുന്നു.
വിരിഞ്ഞ് രണ്ടാഴ്ചകൂടി കുഞ്ഞുങ്ങൾ കൂട്ടിൽ കഴിയും.
ആഴം കുറഞ്ഞ വെള്ളത്തിൽ ചെടികൾക്കരികിലാണ് ഇര തേടുന്നത്.
മത്സ്യങ്ങൾ, ഉഭയ ജീവികൾ, അക്ശേരുകികൾ എന്നിവയാണ് ഭക്ഷണം.
അവലംബം പുറത്തേക്കുള്ള കണ്ണികൾ Botaurus stellaris എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Botaurus stellaris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ageing and sexing (PDF) by Javier Blasco-Zumeta Gerd-Michael Heinze Archived 2015-07-16 at the Wayback Machine .
Bittern media at ARKive BBC Wildlife Finder - videos and information Bittern - The Atlas of Southern African Birds
പെരുന്തച്ചൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Perumthachan_(film)
1990-ൽ  പുറത്തിറങ്ങിയ ഒരു മലയാളചലച്ചിത്രമാണ്‌ പെരുന്തച്ചൻ .
എം.ടി. വാസുദേവൻ നായർ രചന നിർവ്വഹിച്ചിരിക്കുന്ന ഈ ചിത്രം സം‌വിധാനം ചെയ്തത് അജയനാണ്‌ .
പറയിപെറ്റ പന്തിരുകുലത്തിലെ ഒരംഗമായ പെരുന്തച്ചനും , മകനും തമ്മിലുള്ള അന്തർസംഘർഷങ്ങളാണ്‌ ഈ ചിത്രത്തിൽ അവതരിപ്പിച്ചിരിക്കുന്നത്.
മികച്ച നടനുള്ള കേരള സർക്കാരിന്റെ പുരസ്കാരങ്ങളടക്കം നിരവധി പുരസ്കാരങ്ങൾ ഈ ചിത്രം നേടിയിട്ടുണ്ട്.
അഭിനേതാക്കൾ തിലകൻ – രാമൻ (പെരുന്തച്ചൻ) പ്രശാന്ത് – കണ്ണൻ വിശ്വകർമ്മൻ വിനയ പ്രസാദ് – ഭാർഗ്ഗവി തമ്പുരാട്ടി മനോജ് കെ. ജയൻ – Neelakandhan മോനിഷ ഉണ്ണി – കുഞ്ഞിക്കാവു തമ്പുരാട്ടി നെടുമുടി വേണു – മാമ്പറ്റ ഉണ്ണി തമ്പുരാൻ ബാബു നമ്പൂതിരി – കേശവൻ എം.എസ്. തൃപ്പുണിത്തറ – എമ്പ്രാശൻ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സന്തോഷ് ശിവൻ ചിത്രസം‌യോജനം എം.എസ്. മണി കല പി. കൃഷ്ണമൂർത്തി അസോസിയേറ്റ് ഡയറക്ടർ ഉണ്ണി നാരായണൻ പശ്ചാത്തലസംഗീതം ജോൺസൺ അവലംബം ↑ http://www.film.com/movies/perumthachan/14579191 പുറത്തേക്കുള്ള കണ്ണികൾ പെരുന്തച്ചൻ ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് പെരുന്തച്ചൻ
പിന്നാക്കവിഭാഗ കമ്മീഷൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1992 ലെ സുപ്രീം കോടതിയുടെ മണ്ഡൽ വിധിന്യായതിന്റെ വെളിച്ചത്തിൽ 1993-ലാണ് ദേശീയ പിന്നാക്കവിഭാഗ കമ്മീഷൻ രൂപവത്കരിക്കുന്നത് .
അദർ ബാക്ക്വേർഡ് ക്ലാസ്സസ്സ്(ഒ.ബി.സി) പട്ടികയിൽ ഏതെങ്കിലും സമുദായത്തെ ഉള്പ്പെടുത്തുന്നതും ഒഴിവാക്കുന്നതും പരിശോധിച്ച് സർക്കാരിനു ഉപദേശം നൽകുകയാണ് പിന്നാക്കവിഭാഗ കമ്മീഷന്റെ ചുമതല.
ഉപദേശം നടപ്പിലാക്കാൻ സർക്കാർ ബാധ്യസ്ഥമാണ്.
ഒരു ചെയർപ്പേഴ്സണും മൂന്ന് അംഗങ്ങളും ആണ്  പിന്നാക്കവിഭാഗ കമ്മീഷനിലുളത്.
പിപിപി ഇംഗ്ലീഷ് വിലാസം https://ml.wikipedia.org/wiki/Pipipi
പിപിപി (Maori: pīpipi; Mohoua novaeseelandiae) ബ്രൌൺ ക്രീപ്പർ , ന്യൂസിലാന്റ് ക്രീപ്പർ, അല്ലെങ്കിൽ ന്യൂസിലാന്റ് ടിറ്റ്മൗസ്' എന്നും അറിയപ്പെടുന്നു.
പിപിപി ന്യൂസീലൻഡിലെ തെക്കൻ ദ്വീപിലെ തദ്ദേശീയ പാസെറൈൻ (ചേക്കയിരിക്കുന്ന) പക്ഷിയാണ്.
കീടഭോജികളായ ഇവ വൃക്ഷങ്ങളിലെ ശാഖകളിൽ നിന്നും ഇലകളിൽ നിന്നും പ്രാണികൾ ഭക്ഷിക്കുന്നു.
ആഹാര സമയത്ത് തലകീഴായി തൂങ്ങിക്കിടക്കുന്നതിനുള്ള ശക്തമായ കാലുകളും പാദങ്ങളും ഇവയ്ക്കുണ്ട്.
അവലംബം ബാഹ്യ ലിങ്കുകൾ http://www.nzherald.co.nz/nz/news/article.cfm?c_id=1 objectid=11117594
പിപ്പരേസീ ഇംഗ്ലീഷ് വിലാസം https://ml.wikipedia.org/wiki/Piperaceae
കുരുമുളക് അടങ്ങുന്ന സസ്യകുടുംബമാണ് പിപ്പരേസീ (Piperaceae) .
13 ജനുസുകളിലായി 3600 -ഓളം സ്പീഷീസുകൾ ഉള്ള ഇതിലെ ഭൂരിഭാഗം അംഗങ്ങളും പിപ്പെർ (2000 സ്പീഷിസുകൾ) പെപ്പരോമിയ (1600 സ്പീഷിസുകൾ) എന്നീ രണ്ടു ജനുസുകളിലാണുള്ളത്.
മധ്യരേഖാപ്രദേശങ്ങളിൽ കണ്ടുവരുന്ന ഈ കുടുംബത്തിലെ ഏറ്റവും പ്രധാനപ്പെട്ട ചെടി കുരുമുളക് ആണ്.
പിപ്പരേസി എന്ന ശബ്ദം സംസ്കൃതത്തിലെ പിപ്പലി ( സംസ്കൃതം : पिप्पली ) എന്ന പദത്തിലേക്കാണ് ചേർക്കുന്നത്, തിപ്പലിക്കാണ് Piper longum സംസ്കൃതത്തിൽ പിപ്പലി എന്ന പദം അധികം ഉപയോഗിക്കുന്നത്.
varigated peperomia വർഗ്ഗീകരണം
2009ലെ APG III system അനുസരിച്ച് ഈ കുടുംബത്തെ മാഗ്നോലിഡ്സ് എന്ന ക്ലാഡിൽ ഉൾപ്പെട്ട പെപെരാലെസ് എന്ന നിരയിൽ  ഉൾപ്പെടുത്തിയിരിക്കുന്നു.
ഈ കുടുംബത്തിൽ 5 ജീനസുകൾ അണുള്ളത്.
: പിപ്പർ , പിപ്പരോമിയ , സിപ്പേലിയ , മനേക്കിയ , and വെർഹുവെലിയ .
ഒരു ഏകദേശ പട്ടിക (2007ലെ   Wanke et al പ്രകാരം.
താഴെ കൊടുക്കുന്നു.
അടുത്ത കാലത്ത് മാത്രമേ വെർഹുവെലിയ മറ്റുള്ളവക്ക് സഹോദരിയാണെന്ന് സമ്മതമായുള്ളൂ.
Piperaceae Verhuellioideae
വെർഹുവെലിയ Miquel 1843 (three species) Zippelioideae
സിപ്പേലിയ Blume 1830 (one species)
മനേകിയ Trelease 1927 (six species) Piperoideae
പൈപ്പർ Linnaeus 1753 (about 2000 species)
പെപ്പരോമിയ Ruiz Pavon 1794 (about 1600 species) അവലംബം പുറത്തേക്കുള്ള കണ്ണികൾ Angiosperm Phylogeny Website Piperaceae at the DELTA Online Families of Flowering Plants Archived 2021-04-19 at the Wayback Machine .
Piperaceae at the online Flora of North America Piperaceae at the online Flora of China Archived 2021-02-28 at the Wayback Machine .
Piperaceae at the online Flora of Zimbabwe Piperaceae at the NCBI Taxonomy Browser Piperaceae at the online Piperaceae in Thailand Archived 2016-03-03 at the Wayback Machine .
വിക്കിസ്പീഷിസിൽ Piperaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Piperaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പിപ്പലാന്തസ് ഇംഗ്ലീഷ് വിലാസം https://ml.wikipedia.org/wiki/Paepalanthus
എറിയോക്കോളേസീ എന്ന സസ്യ കുടുംബത്തിലെ ഒരു ജനുസ്സ് ആണ് പിപ്പലാന്തസ് .
ഏകദേശം 300 സ്പീഷിസുകൾ ഈ ജീനസിൽ ഉണ്ട്.
ആഫ്രിക്കയിലെയും ദക്ഷിണ അമേരിക്കയിലെയും  ഉഷ്ണമേഖലാപ്രദേശങ്ങളിൽ ഈ ജനുസ്സ് കാണപ്പെടുന്നു.
ജപ്പാനിലും മഡഗാസ്കറിലും  ചില വകഭേദങ്ങൾ കാണുന്നുണ്ട്.
ആക്റ്റിനോസെഫാലസ് എന്ന ജീനസ് ഈ ജീനസ്സിൽ നിന്നും വേർപെടുത്തിയതാണ്.
ചില വകഭേദങ്ങൾ Paepalanthus bromelioides Silveira Paepalanthus celsus Tissot-Sq.
പിന്റ ഇംഗ്ലീഷ് വിലാസം https://ml.wikipedia.org/wiki/Pinta
ഒരു ത്വക്ക് രോഗമാണ് പിന്റ .
മെക്സിക്കോയിലും, മധ്യ അമേരിക്കയിലും , തെക്കേ അമേരിക്കയിലുമാണ് ഈ രോഗം സാധാരണയായി കണ്ടുവരുന്നത്.
ട്രെപ്പോണീമ പലേഡിയം എന്ന ബാക്ടീരിയയാണ് ഈ അസുഖത്തിന് കാരണം.
രോഗിയുടെ ത്വക്കിൽ നിന്ന് മറ്റുള്ളവരുടെ ത്വക്കിലേക്ക് നേരിട്ടാണ് ബാക്ടീരിയ പ്രവേശിക്കുന്നത്.
രണ്ട് മുതൽ മൂന്ന് ആഴ്ച വരെ കഴിഞ്ഞതിനു ശേഷം ത്വക്കിൽ ഒരു പാപ്യൂൾ ഉണ്ടാകുന്നു.
ഇത് കുറച്ചു ദിവസങ്ങൾക്കു ശേഷം കട്ടിയായി ചെതുമ്പലിന്റെ മാതൃകയിലാവുകയും, അടർന്ന് വീഴുകയും ചെയ്യുന്നു.
മരുന്നുകളൊന്നും ഇല്ലാതെ തന്നെ പിന്റ സുഖപ്പെടും.
എന്നാൽ ബാധിച്ച ഭാഗങ്ങളിൽ ത്വക്കിന് നിറക്കൂടുതലോ നിറക്കുറവോ ഉണ്ടാവാം.
പെനിസിലിൻ , ടെട്രാസൈക്ലിൻ , ക്ലോറോംപിനാക്കോൾ എന്നീ ആന്റീബയോട്ടിക്കുകൾ പിന്റ തടയാൻ വേണ്ടി ഉപയോഗിക്കാം.
പിന്നവാല എലിഫന്റ് ഓർഫനേജ് ഇംഗ്ലീഷ് വിലാസം https://ml.wikipedia.org/wiki/Pinnawala_Elephant_Orphanage
ശ്രീലങ്കയിലെ സബരഗാമുവ പ്രവിശ്യയിലെ കെഗല്ലെ പട്ടണത്തിന് 13 കിലോമീറ്റർ (8.1 മൈൽ) വടക്കുകിഴക്കായി പിന്നവാല ഗ്രാമത്തിൽ സ്ഥിതിചെയ്യുന്ന ഏഷ്യൻ കാട്ടാനകളുടെ അനാഥാലയം, നഴ്സറി, കൂടാതെ ബന്ദികളാക്കിയ ആനകളുടെ പ്രജനന കേന്ദ്രവും കൂടിയാണ് പിന്നവാല എലിഫന്റ് ഓർഫനേജ് .
ബന്ദികളാക്കിയ ആനകളുടെ ലോകത്തിലെ ഏറ്റവും വലിയ കൂട്ടമാണ് പിന്നവാല.
2011-ൽ 3 തലമുറകളിൽ നിന്നുള്ള 43 കൊമ്പനാനകളും 68 പിടിയാനകളും ഉൾപ്പെടെ 96 ആനകളാണ് പിന്നവാലയിൽ താമസിച്ചിരുന്നത്.
ശ്രീലങ്കയിലെ വനങ്ങളിലും പരിസരങ്ങളിലും അലഞ്ഞുതിരിയുന്ന അനാഥരായ അനേകം കാട്ടു ആനകളെ പരിപാലിക്കുന്നതിനും സംരക്ഷിക്കുന്നതിനുമാണ് അനാഥാലയം സ്ഥാപിതമായത്.
1975-ൽ ശ്രീലങ്ക വന്യജീവി സംരക്ഷണ വകുപ്പ് (ഡിഡബ്ല്യുസി) ഇത് സ്ഥാപിച്ചു.
ചരിത്രം മഹാ ഒയ നദിയിലേക്ക് നടക്കുന്ന ആനകൾ
ശ്രീലങ്കൻ വന്യജീവി സംരക്ഷണ വകുപ്പ് 1975-ൽ പിന്നവാല എലിഫന്റ് ഓർഫനേജ് സ്ഥാപിച്ചത് കാട്ടിൽ നിന്ന് കണ്ടെത്തിയ അനാഥരായ ആനകൾക്ക് ഭക്ഷണം നൽകാനും പരിചരണവും സങ്കേതവും നൽകാനാണ്.
വിൽപട്ടു നാഷണൽ പാർക്കിലായിരുന്നു അനാഥാലയം.
തുടർന്ന് ബെന്റോട്ടയിലെ ടൂറിസ്റ്റ് കോംപ്ലക്സിലേക്കും പിന്നീട് ഡെഹിവാല മൃഗശാലയിലേക്കും മാറ്റി.
മൃഗശാലയിൽ നിന്ന് പിന്നവാല ഗ്രാമത്തിൽ മഹാ ഒയാ നദിയോട് ചേർന്നുള്ള 25 ഏക്കർ (10 ഹെക്ടർ) തെങ്ങ് തോട്ടത്തിലേക്ക് മാറ്റി.
പ്രാഥമിക റെസിഡൻഷ്യൽ കെയർ ഏരിയ ഹൈവേ B199, റംബുക്കാന റോഡിന്റെ കിഴക്കുവശത്താണ്.
പ്രധാന സൈറ്റിൽ ചില റെസ്റ്റോറന്റുകളും റിഫ്രഷ്മെന്റ് സ്റ്റാൻഡുകളും സ്ലീപ്പിംഗ് ഷെഡുകളും വെറ്റിനറി സൗകര്യങ്ങളും ഉൾപ്പെടെയുള്ള മാനേജ്മെന്റ് കെട്ടിടങ്ങളും കാണപ്പെടുന്നു.
ഒയാ നദിക്കരയിൽ ആന കുളിക്കുന്നതും കാണുന്നതുമായ സ്ഥലം ദേശീയപാതയുടെ പടിഞ്ഞാറ് ഭാഗത്ത് നേരിട്ട് എതിർവശത്താണ് സ്ഥിതിചെയ്യുന്നത്.
സ്ഥിരതാമസത്തിനായി ആദ്യം ക്രമീകരിച്ച സമയത്ത്, അനാഥാലയത്തിന് അഞ്ച് കുഞ്ഞു ആനകളാണുണ്ടായിരുന്നത്.
ഉടവലവെ നാഷണൽ പാർക്കിനോട് ചേർന്നുള്ള എലിഫന്റ് ട്രാൻസിറ്റ് ഹോം (ഇടിഎച്ച്) സൃഷ്ടിക്കുന്നതു വരെ 1995 വരെ ഡി‌ഡബ്ല്യുസിയിൽ അനാഥ ആനകളുടെ കൂട്ടിച്ചേർക്കൽ തുടർന്നു.
അതിനുശേഷം, അനാഥരായ കുഞ്ഞുങ്ങളെ ETH ലേക്ക് കൊണ്ടുപോയി.
പ്രാദേശിക, വിദേശ സന്ദർശകരെ ആകർഷിക്കുന്നതിനുള്ള സൗകര്യത്തിനായി എലിഫന്റ് ഓർഫനേജ് ആസൂത്രണം ചെയ്തിരുന്നു.
അതിൽ നിന്നുള്ള വരുമാനം അനാഥാലയം നിലനിർത്താൻ സഹായിച്ചിരുന്നു.
പിന്നവാല അനാഥാലയം ഒരു വിനോദസഞ്ചാര കേന്ദ്രമായി മാറി.
1978-ൽ അനാഥാലയം നാഷണൽ സുവോളജിക്കൽ ഗാർഡൻസ് വകുപ്പ് ശ്രീലങ്ക ഏറ്റെടുത്തു.
1982-ൽ ആന പ്രജനന പരിപാടി ആരംഭിച്ചു.
2012-ലെ കണക്കനുസരിച്ച് 78 ആനകളാണ് ഇവിടെ താമസിക്കുന്നത്.
ആനക്കിടാക്കളുടെ കുപ്പി തീറ്റ, മറ്റെല്ലാ ആനകളുടെയും ഭക്ഷണം, മാ ഒയ (നദി) യിൽ കുളിക്കൽ തുടങ്ങിയ ആനകളുടെ പരിപാലനവും ദിനചര്യയും പാർക്കിലെത്തുന്നവർക്ക് കാണാൻ കഴിയും.
ആന സംരക്ഷണം
വരൾച്ചക്കാലത്ത് വെള്ളത്തിനായുള്ള അന്വേഷണത്തിൽ ഇളം ആനകൾ ചിലപ്പോൾ കുഴികളിലേക്കും മലയിടുക്കുകളിലേക്കും വീഴുന്നു.
മറ്റ് അനാഥകളെ വികസന പദ്ധതികളാൽ വന്യവാസ കേന്ദ്രങ്ങളിൽ നിന്ന് മാറ്റിപ്പാർപ്പിക്കുകയോ മുലകുടി നിർത്തുകയോ രോഗം ബാധിക്കുകയോ മുറിവേൽക്കുകയോ ചെയ്യുന്നതിനുമുമ്പ് ഉപേക്ഷിക്കപ്പെട്ടതായി കണ്ടെത്തി.
ആനകളെ പരിപാലിക്കുന്ന 48 മാഹൗട്ടുകൾ (ഹാൻഡ്‌ലറുകൾ) കാണപ്പെടുന്നു.
പിന്നവാലയിലെ പെൺ, ഇളം ആനകൾ ഏതാനും ഏക്കർ സ്ഥലത്ത് പകൽസമയത്ത് കൂട്ടമായി സ്വതന്ത്രമായി കാണുന്നു.
ദിവസത്തിൽ രണ്ടുതവണ 0.5 കിലോമീറ്റർ (0.31 മൈൽ) ചുറ്റിക്കറങ്ങുന്ന ഇവ നദിയിൽ കുളിക്കുന്നു.
രാത്രിയിൽ, പെൺആനകളെ ഓരോന്നായി സ്റ്റാളുകളിൽ ബന്ധിപ്പിച്ചിരിക്കുന്നു.